b'\n_START_ARTICLE_\nAllersg\xc3\xa5rden\n_START_PARAGRAPH_\nAllersg\xc3\xa5rden er en bygning fra Nordnes i Bergen som er flyttet til Gamle Bergen Museum i Sandviken.\n_START_SECTION_\nBygningene\n_START_PARAGRAPH_\nAllersg\xc3\xa5rden var opprinnelig den nest ytterste av g\xc3\xa5rdene p\xc3\xa5 Nordnes. G\xc3\xa5rden bestod av to bolighus og to pakkhus med en hellelagt plass mellom. Navnet kommer fra kj\xc3\xb8pmann Carsten Allers som fra 1834 eide stedet. P\xc3\xa5 eiendommen l\xc3\xa5 ogs\xc3\xa5 en bondestue, et overnattingssted for b\xc3\xb8nder p\xc3\xa5 bytur.\n_START_SECTION_\nFredning, demontering og gjenreising\n_START_PARAGRAPH_\nBolighuset i Allerg\xc3\xa5rden 2a ble fredet av Riksantikvaren i 1927, sammen med fem andre hus som omkranset den lille plassen Sliberget. P\xc3\xa5 tross av fredningen ble huset demontert sommeren 1940 og lagret p\xc3\xa5 Elsesro, hvor det ble gjenreist i 1955-56. Resten av bygningsmassen p\xc3\xa5 Allersg\xc3\xa5rden ble revet 1940-\xc3\xa5rene.'